CELEX: 62021TN0503
Language: mt
Date: 2021-08-15 00:00:00
Title: Kawża T-503/21: Rikors ippreżentat fil-15 ta’ Awwissu 2021 – Lagardère, unité médico-sociale vs Il-Kummissjoni

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/23
            
         
      Rikors ippreżentat fil-15 ta’ Awwissu 2021 – Lagardère, unité médico-sociale vs Il-Kummissjoni
      (Kawża T-503/21)
      (2021/C 422/30)
      Lingwa tal-kawża: il-Franċiż
      
         Partijiet
      
      
         Rikorrent: Lagardère, unité médico-sociale (Ghlin, il-Belġju) (rappreżentant: P. Vanlangendonck, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara li r-Regolament 2021/953 (1) ikkontestat huwa null u bla effett.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka tliet motivi.
      
                  1.
               
               
                  L-ewwel motiv huwa bbażat fuq ksur tal-Artikolu 9(1) tar-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU 2016, L 119, p. 1), sa fejn l-att ikkontestat jikser il-projbizzjoni tal-ipproċessar ta’ data personali dwar is-saħħa ta’ persuna fiżika.
               
            
                  2.
               
               
                  It-tieni motiv huwa bbażat fuq ksur tal-Artikolu 21(1) TFUE li jikkonferixxi liċ-ċittadini tal-Unjoni d-dritt li jiċċaqilqu u jirrisjedu liberament fit-territorju tal-Istati Membri.
               
            
                  3.
               
               
                  It-tielet motiv huwa bbażat fuq ksur tal-Artikoli 168 u 169 TFUE u tal-Artikoli 3, 35 u 38 tal-Karta tad-Drittijiet Fundamentali tal-Unjoni Ewropea.
               
            
         (1)  Regolament (UE) 2021/953 tal-Parlament Ewropew u tal-Kunsill tal-14 ta’ Ġunju 2021 dwar qafas għall-ħruġ, għall-verifika u għall-aċċettazzjoni ta’ ċertifikati COVID-19 interoperabbli tat-tilqim, tat-testijiet u tal-fejqan (Ċertifikat COVID Diġitali tal-UE) għall-faċilitazzjoni tal-moviment liberu waqt il-pandemija tal-COVID-19 (ĠU 2021, L 211, p. 1)